Bank faoliyatiga ruxsat berish tartibi va shartlari toʻgʻrisidagi nizomga oʻzgartirish va qoʻshimchalar kiritish haqida
(resolution, 2022-10-05)

Oʻzbekiston Respublikasining “Oʻzbekiston Respublikasining Markaziy banki toʻgʻrisida”gi, “Banklar va bank faoliyati toʻgʻrisida”gi va “Litsenziyalash, ruxsat berish va xabardor qilish tartib-taomillari toʻgʻrisida”gi qonunlari hamda Oʻzbekiston Respublikasi Prezidentining 2020-yil 24-avgustdagi PF-6044-son “Litsenziyalash va ruxsat berish tartib-taomillarini tubdan takomillashtirish chora-tadbirlari toʻgʻrisida”gi, 2021-yil 23-martdagi PF-6191-son “Aholi va tadbirkorlik subyektlariga davlat xizmatlaridan foydalanishda yanada qulay sharoitlar yaratish, bu borada byurokratik toʻsiqlarni qisqartirish boʻyicha qoʻshimcha chora-tadbirlar toʻgʻrisida”gi va 2021-yil 24-iyuldagi PF-6269-son “Davlat xizmatlari koʻrsatish infratuzilmasini takomillashtirish va aholining davlat xizmatlaridan foydalanish imkoniyatlarini kengaytirish chora-tadbirlari toʻgʻrisida”gi farmonlariga muvofiq Oʻzbekiston Respublikasi Markaziy banki boshqaruvi qaror qiladi: 1. Oʻzbekiston Respublikasi Markaziy banki boshqaruvining 2020-yil 25-maydagi 12/1-son qarori (roʻyxat raqami 3252, 2020-yil 30-iyun) (Qonun hujjatlari maʼlumotlari milliy bazasi, 30.06.2020-y., 10/20/3252/1098-son) bilan tasdiqlangan Bank faoliyatiga ruxsat berish tartibi va shartlari toʻgʻrisidagi nizomga ilovaga muvofiq oʻzgartirish va qoʻshimchalar kiritilsin. 2. Mazkur qaror rasmiy eʼlon qilingan kundan eʼtiboran kuchga kiradi. 1. 20-bandda: birinchi xatboshi quyidagi tahrirda bayon etilsin: “20. Bankni tashkil etishga doir dastlabki ruxsatnomani olish uchun ariza beruvchi mazkur bandning 1-kichik bandida koʻrsatilgan hujjat imzolanganidan keyin uch oydan kechiktirmay Markaziy bankka ushbu Nizomning 1-ilovasiga muvofiq shaklda ariza taqdim etadi va unga quyidagilarni ikki nusxada ilova qiladi:”; 1 va 2-kichik bandlar quyidagi tahrirda bayon etilsin: “1) muassislar tomonidan imzolangan taʼsis shartnomasini. Bank bir muassis tomonidan taʼsis etilgan taqdirda, muassisning bankni taʼsis etish haqidagi yakka tartibda qabul qilingan qarori taqdim etiladi; 2) bank ikki va undan ortiq muassislar tomonidan taʼsis etilgan hollarda taʼsis yigʻilishining bayonnomasini. Bayonnoma nusxalari bankning kuzatuv kengashi raisi tomonidan tasdiqlanadi;”; 9-kichik band quyidagi tahrirda bayon etilsin: “9) bankning kuzatuv kengashi va boshqaruvi aʼzolari toʻgʻrisida mazkur Nizomning 107-bandi 5 — 10-kichik bandlarida koʻrsatilgan hujjatlarni;”. 2. Quyidagi mazmundagi 201 va 202-bandlar bilan toʻldirilsin: “201. Taʼsis yigʻilishining bayonnomasi va muassisning bankni taʼsis etish haqidagi yakka tartibda qabul qilingan qarori bankni tashkil etish, bankning ustav kapitali miqdorini belgilash, bank ustavini, tashkiliy tuzilmasini va biznes-rejasini tasdiqlash, bankning kuzatuv kengashi va boshqaruvi aʼzolarini saylash (tayinlash) toʻgʻrisidagi qarorlarni oʻz ichiga olishi lozim. 202. Taʼsis shartnomasining va muassisning bankni taʼsis etish haqidagi yakka tartibda qabul qilingan qarorining nusxalari, ulardagi jismoniy shaxslarning imzolari notarius yoki notarial harakatlarni amalga oshirish huquqiga ega boʻlgan boshqa mansabdor shaxs tomonidan tasdiqlanadi.”. 3. 22-bandda: a) birinchi xatboshi “quyidagi hujjatlar” degan soʻzlardan keyin “ikki nusxada” degan soʻzlar bilan toʻldirilsin; b) 4-kichik bandda: birinchi xatboshidagi “chet el banki kapitali monandligining” degan soʻzlar “chet el banki kapitalining” degan soʻzlar bilan almashtirilsin; ikkinchi xatboshidagi “ustav kapitalining” degan soʻzlar “xususiy kapitalning” degan soʻzlar bilan almashtirilsin. 4. 23-bandning birinchi xatboshisi “quyidagi hujjatlar” degan soʻzlardan keyin “ikki nusxada” degan soʻzlar bilan toʻldirilsin. 5. 24-bandda: birinchi xatboshidagi “uch” degan soʻz “ikki” degan soʻz bilan almashtirilsin; 1 va 2-kichik bandlar quyidagi tahrirda bayon etilsin: “1) muassislar tomonidan imzolangan taʼsis shartnomasini. Bank bir muassis tomonidan taʼsis etilgan taqdirda, muassisning bankni taʼsis etish haqidagi yakka tartibda qabul qilingan qarori taqdim etiladi; 2) bank ikki va undan ortiq muassislar tomonidan taʼsis etilgan hollarda taʼsis yigʻilishining bayonnomasini;”; 7 va 8-kichik bandlar quyidagi tahrirda bayon etilsin: “7) kapitalining va kredit reytingining mazkur Nizomning 25-bandi 2-kichik bandida keltirilgan mezonlarga muvofiqligini tasdiqlovchi hujjatni; 8) bankning kuzatuv kengashi va boshqaruvi aʼzolari toʻgʻrisida mazkur Nizomning 107-bandi 5 — 10-kichik bandlarida koʻrsatilgan hujjatlarni;”. 6. 25-bandning 2-kichik bandi birinchi xatboshisi quyidagi tahrirda bayon etilsin: “2) yuqori kapital va kredit reytingi koʻrsatkichlariga ega boʻlgan chet el banklari va boshqa kredit tashkilotlari deganda kapitali va kredit reytingi quyidagi talablarga muvofiq boʻlgan shaxslar tushuniladi:”. 7. 28-bandda: uchinchi va toʻrtinchi xatboshilar quyidagi tahrirda bayon etilsin: “bankning muhim ahamiyatga ega xodimlari toʻgʻrisida mazkur Nizomning 107-bandi 5 — 10-kichik bandlarida koʻrsatilgan hujjatlar; tashkil etilayotgan bank joylashgan erdagi Markaziy bank hududiy bosh boshqarmasining bank binolari, ularning muhofaza qilinishi taʼminlanganligi, uskunalar, ishlarni tashkil etish texnika vositalari bilan jihozlanganligi va dasturiy taʼminotining Markaziy bank talablariga muvofiqligi toʻgʻrisidagi mazkur Nizomning 4-ilovasiga muvofiq shaklda berilgan xulosasi;”; beshinchi xatboshidan “(uch nusxada)” degan soʻzlar chiqarib tashlansin; quyidagi mazmundagi yettinchi xatboshi bilan toʻldirilsin: “Mazkur bandning uchinchi — beshinchi xatboshilarida koʻrsatilgan hujjatlar ikki nusxada taqdim etiladi.”. 8. I boʻlimning 2-bobidagi 6-paragrafning nomi quyidagi tahrirda bayon etilsin: 9. 30, 31, 101, 109, 140, 151 va 152-bandlar oʻz kuchini yoʻqotgan deb topilsin. 10. 32-band quyidagi tahrirda bayon etilsin: “32. Litsenziyani qayta rasmiylashtirish Oʻzbekiston Respublikasining “Litsenziyalash, ruxsat berish va xabardor qilish tartib-taomillari toʻgʻrisida”gi Qonuniga muvofiq amalga oshiriladi.”. 11. I boʻlimning 2-bobidagi 7-paragrafning nomi quyidagi tahrirda bayon etilsin: 12. 35-band quyidagi tahrirda bayon etilsin: “35. Litsenziyani qayta rasmiylashtirish uchun ushbu Nizomning 33-bandida nazarda tutilgan yigʻim summasining yarmi undiriladi.”. 13. 43-bandda: a) 1-kichik bandda: ikkinchi xatboshi quyidagi tahrirda bayon etilsin: “norezident boʻlgan jismoniy shaxsning fuqarolik pasporti nusxasi;”; beshinchi xatboshi chiqarib tashlansin; b) 2-kichik bandda: ikkinchi xatboshi “davlat roʻyxatidan oʻtkazilganligi toʻgʻrisidagi guvohnoma” degan soʻzlardan keyin “(norezident boʻlgan yuridik shaxslar uchun)” degan soʻzlar bilan toʻldirilsin; yettinchi xatboshi quyidagi tahrirda bayon etilsin: “oxirgi 3 yil uchun, agar faoliyat 3 yildan kam muddatga amalga oshirilgan boʻlsa — amalda faoliyat olib borilgan yillar uchun moliyaviy hisobotlarning ishonchliligi va buxgalteriya hisobi toʻgʻrisidagi qonunchilik talablariga muvofiqligini tasdiqlovchi auditorlik xulosasi nusxasi;”; oʻninchi xatboshi quyidagi tahrirda bayon etilsin: “kuzatuv kengashi va ijro etuvchi organ aʼzolarining mazkur Nizomning 52-bandida belgilangan ishchanlik obroʻsi mezoniga muvofiqligini tasdiqlovchi maʼlumotlar;”; oʻn birinchi xatboshi chiqarib tashlansin; v) 3-kichik bandning yettinchi xatboshisi quyidagi tahrirda bayon etilsin: “guruh ishtirokchilarining moliyaviy holati toʻgʻrisidagi maʼlumotlar, shu jumladan ariza beruvchining oxirgi 3 yil uchun konsolidatsiyalashgan moliyaviy hisobotlarining ishonchliligi va buxgalteriya hisobi toʻgʻrisidagi qonunchilik talablariga muvofiqligini tasdiqlovchi auditorlik xulosasi nusxasi (maʼlumot ariza topshirish sanasiga qadar 90 kundan kech boʻlmagan sanaga boʻlishi lozim);”; g) 5-kichik bandning uchinchi xatboshisi quyidagi tahrirda bayon etilsin: “kapitalining va kredit reytingining mazkur Nizomning 25-bandi 2-kichik bandida koʻrsatilgan mezonlarga muvofiqligini tasdiqlovchi hujjat;”. 14. 45-band “hadya tartibida” degan soʻzlardan keyin “, sudning qaroriga asosan mulk huquqini olish” degan soʻzlar bilan toʻldirilsin. 15. 52-bandning 1-kichik bandi uchinchi xatboshisidagi “bankrotlik” degan soʻz “toʻlovga qobiliyatsizlik” degan soʻzlar bilan almashtirilsin. 16. 75-bandda: birinchi xatboshi “Markaziy bankka” degan soʻzlardan keyin “quyidagilarni taqdim etadi” degan soʻzlar bilan toʻldirilsin; uchinchi xatboshi quyidagi tahrirda bayon etilsin: “bank aksiyalari ularni keyinchalik bekor qilish sharti bilan bank ustav kapitalini kamaytirish uchun sotib olinganda bank aksiyadorlari umumiy yigʻilishining qarorini, keyinchalik belgilangan tartibda qayta sotish maqsadida sotib olinganda — bank kuzatuv kengashining qarorini. Bunda qarorda bank tomonidan oʻz aksiyalarini sotib olish sabablari koʻrsatiladi.”. 17. 76-band quyidagi tahrirda bayon etilsin: “76. Bank ustav kapitalini kamaytirish maqsadida oʻz aksiyalarini sotib olishga doir dastlabki ruxsatnomani olgandan soʻng ustaviga bank ustav kapitalini kamaytirish bilan bogʻliq oʻzgartirishlarni kiritadi.”. 18. 77-bandning 3-kichik bandi beshinchi xatboshisi quyidagi tahrirda bayon etilsin: “ichki nazorat va (yoki) komplaens nazorat uchun masʼul boʻlgan tarkibiy boʻlinma rahbari;”. 19. 84-bandda: birinchi xatboshidagi “muvofiqliligiga” degan soʻz “muvofiqligiga” degan soʻz bilan almashtirilsin; ikkinchi xatboshidagi “saylanayotgan” degan soʻz “saylangan” degan soʻz bilan almashtirilsin; uchinchi xatboshi quyidagi tahrirda bayon etilsin: “kelishib olingan kunidan boshlab 12 oy mobaynida shu bankning oʻzida oʻsha talablar qoʻyilgan boshqa lavozimga yoki oʻzi egallab turgan lavozimga qayta saylangan yoki tayinlangan rahbarni;”. 20. 88-band quyidagi tahrirda bayon etilsin: “88. Markaziy bank nomzodni alohida baholaydi va uning mazkur Nizom talablariga muvofiqligini jumladan asoslantirilgan mulohazadan foydalangan holda aniqlaydi.”. 21. 89-banddagi “qatʼiy nazar” degan soʻzlar “qatʼi nazar” degan soʻzlar bilan almashtirilsin. 22. 90-bandda: birinchi xatboshidagi “baholashga” degan soʻz “baholashda” degan soʻz bilan almashtirilsin; oʻn uchinchi xatboshi quyidagi tahrirda bayon etilsin: “nomzod harakatlari yoki harakatsizligi oqibatida oʻzi hozirda yoki ilgari ijroiya organi, kuzatuv kengashi aʼzosi boʻlgan yoxud hal qiluvchi egalikka ega boʻlgan ishtirokchisi (aksiyadori) sifatida yoki boshqa usulda nazorat qilgan yoki nazorat qilayotgan yuridik shaxsni toʻlovga qobiliyatsizlik va majburiy likvidatsiya holatiga olib kelganligini tasdiqlovchi dalillarning mavjud emasligi;”. 23. 94-bandda: toʻrtinchi xatboshi “bank boshqaruvi aʼzolari uchun” degan soʻzlardan keyin “, bundan boshqaruv raisi mustasno” degan soʻzlar bilan toʻldirilsin; beshinchi xatboshi quyidagi tahrirda bayon etilsin: “bankning muhim ahamiyatga ega xodimlari uchun, bundan bosh buxgalter mustasno — bank va (yoki) moliya tizimida kamida 5 yillik ish tajribasiga, shu jumladan kamida 3 yillik rahbarlik lavozimlarida ish tajribasiga ega boʻlishi;”. 24. 100-band quyidagi tahrirda bayon etilsin: “100. Nomzod tashkilot faoliyatining koʻlami, xususiyati, miqyosi va murakkabligi, shuningdek bajarilayotgan kasbiy majburiyatlarning xususiyati va murakkabligidan kelib chiqib, bir vaqtning oʻzida bir nechta moliyaviy yoki nomoliyaviy tashkilotlarda rahbarlik lavozimlarini egallashi, boshqa kasbiy majburiyatlarni bajarishi mumkin. Bunda nomzodga quyidagilar taqiqlanadi: bir vaqtning oʻzida besh va undan ortiq yuridik shaxsning kuzatuv kengashi aʼzosi boʻlishi; bir vaqtning oʻzida ikki va undan ortiq bankning kuzatuv kengashi aʼzosi boʻlishi, bundan mazkur banklar bir bank guruhiga tegishli boʻlgan hollar mustasno; bankning kuzatuv kengashi aʼzosi boʻla turib, bir vaqtning oʻzida mazkur bankning boshqaruvi aʼzosi yoki uning shuʼba va tobe xoʻjalik jamiyatlarida boshqaruv organlari aʼzosi boʻlishi yoxud ularda mehnat shartnomasi (kontrakt) asosida ishlashi; bankning boshqaruvi aʼzosi, muhim ahamiyatga ega xodimi, vaqtinchalik boshqaruvchisi yoki tugatish komissiyasi aʼzosi boʻla turib, bir vaqtning oʻzida boshqa ikki va undan ortiq korxona va tashkilotlarda, shu jumladan davlat organlarida mehnat shartnomasi (kontrakt) asosida ishlashi; bankning boshqaruvi aʼzosi, muhim ahamiyatga ega xodimi, vaqtinchalik boshqaruvchisi yoki tugatish komissiyasi aʼzosi boʻla turib, bir vaqtning oʻzida boshqa uch va undan ortiq yuridik shaxsning kuzatuv kengashi aʼzosi boʻlishi.”. 25. 107-band quyidagi tahrirda bayon etilsin: “107. Bank nomzodni kelishib olish uchun Markaziy bankka quyidagilarni taqdim etadi: 1) bank boshqaruvi raisi tomonidan imzolangan ariza; 2) bank vakolatli organining nomzodni lavozimiga saylash (tayinlash) toʻgʻrisidagi qaroridan yoki boshqaruv raisining nomzodni lavozimiga tayinlash toʻgʻrisidagi buyrugʻidan koʻchirma; 3) nomzodning huquq va majburiyatlari batafsil koʻrsatilgan hujjat nusxasi; 4) nomzodning mazkur Nizom talablariga muvofiqligini aniqlash uchun bank tomonidan oʻtkazilgan dastlabki baholash natijalari aks ettirilgan hujjat; 5) mazkur Nizomning 11-ilovasiga muvofiq nomzod tomonidan toʻldirilgan anketa; 6) nomzodning mazkur Nizomning 12-ilovasiga muvofiq shakldagi obyektivka-maʼlumotnomasi; 7) norezident boʻlgan jismoniy shaxsning fuqarolik pasporti nusxasi; 8) nomzodning mehnat tajribasini tasdiqlovchi hujjat nusxasi, bundan Oʻzbekiston Respublikasida toʻplangan mehnat tajribasini tasdiqlovchi hujjat nusxasi mustasno; 9) nomzodning oliy maʼlumotga ega ekanligini tasdiqlovchi hujjat nusxasi, bundan Oʻzbekiston Respublikasi hududida olingan oliy maʼlumotni tasdiqlovchi hujjat nusxasi mustasno; 10) nomzod doimiy yashash joyiga ega boʻlgan, 90 kundan ortiq yashagan yoki yashayotgan barcha davlatlarning (Oʻzbekiston Respublikasidan tashqari) masʼul organlari tomonidan soʻngi 90 kun ichida berilgan nomzodning sudlanmaganligi toʻgʻrisidagi maʼlumotnoma.”. 26. 108-bandda: a) birinchi xatboshidagi “hujjatlar bilan birga quyidagilarni taqdim etadi” degan soʻzlar “hujjatlarni va qoʻshimcha ravishda quyidagilarni taqdim etadi” degan soʻzlar bilan almashtirilsin; b) 1-kichik bandda: birinchi va ikkinchi xatboshilardan “tugatilayotgan” degan soʻzlar chiqarib tashlansin; toʻrtinchi va beshinchi xatboshilar quyidagi tahrirda bayon etilsin: “bankning koʻchmas mulkiga raqobatchi boʻlgan mulkka egalik qilishi toʻgʻrisida, agar tugatish yoki vaqtinchalik boshqaruv jarayonida mazkur mulkni baholash, tasarruf etish yoki boshqarish koʻzda tutilgan boʻlsa; tugatish jarayonida bank tugatuvchisi yoki vaqtinchalik boshqaruvchi vazifasini xolis bajarish uchun toʻsqinlik qiluvchi har qanday moliyaviy va ishbilarmonlik manfaatlari yoki holatlari toʻgʻrisida;”. 27. 115-bandning ikkinchi jumlasi quyidagi tahrirda bayon etilsin: “Bank nomzodning suhbatda qatnashish uchun belgilangan kunda va vaqtda Markaziy bankda hozir boʻlishini yoki videokonferens-aloqa tizimiga ulanishini taʼminlashi lozim.”. 28. 130 — 132-bandlar quyidagi tahrirda bayon etilsin: “130. Banklar Oʻzbekiston Respublikasida Markaziy bankni xabardor qilgan holda filiallar ochishi mumkin. Bank filiali bankning kuzatuv kengashi qaroriga muvofiq ochiladi va tugatiladi hamda oʻz faoliyatini bankka berilgan litsenziya va bankning kuzatuv kengashi tomonidan tasdiqlangan filial toʻgʻrisidagi nizom asosida amalga oshiradi. 131. Banklar oʻz filialini ochganlik yoki tugatganlik toʻgʻrisida Markaziy bankka mazkur Nizomning tegishli ravishda 132 va 139-bandlarida belgilangan tartibda xabarnoma yuborishi shart. Bank filialini ochganlik yoki tugatganlik toʻgʻrisida Markaziy bankni belgilangan tartibda xabardor qilmay amalga oshiriladigan faoliyat qonunga xilofdir. 132. Bank filial ochganda hamda mazkur Nizomning 1321-bandida koʻrsatilgan talablar va shartlarga rioya etgan taqdirda Markaziy bankka bank filialini ochganlik toʻgʻrisida mazkur Nizomning 13-ilovasiga muvofiq shaklda yozma xabarnoma yuboradi va unga quyidagi hujjatlarni ilova qiladi: bank kuzatuv kengashining filialni ochish toʻgʻrisidagi qarori; filial rahbari va bosh buxgalterining mazkur Nizomning tegishli ravishda 1341 va 1342-bandlarida koʻrsatilgan talablarga muvofiqligini tasdiqlovchi maʼlumotlar; filial joylashgan erdagi Markaziy bank hududiy bosh boshqarmasining filial binosi, uning muhofaza qilinishi taʼminlanganligi, uskunalar, tashkiliy-texnika vositalari bilan jihozlanganligi va dasturiy taʼminotining Markaziy bank talablariga muvofiqligi toʻgʻrisidagi mazkur Nizomning 4-ilovasiga muvofiq shaklda berilgan xulosasi.”. 29. Quyidagi mazmundagi 1321-band bilan toʻldirilsin: “1321. Bank filialini ochganlik toʻgʻrisidagi xabarnomani Markaziy bankka yuborish uchun bank quyidagi talablar va shartlarga rioya etishi lozim: bankning barqaror moliyaviy holatga ega boʻlishi; filial rahbari va bosh buxgalterining mazkur Nizomning tegishli ravishda 1341 va 1342-bandlarida belgilangan malaka talablariga muvofiq boʻlishi; filial binosi, uning muhofazasi taʼminlanishi, uskunalar, tashkiliy-texnika vositalari va dasturiy taʼminot bilan jihozlanishi Markaziy bank talablariga muvofiq boʻlishi.”. 30. Quyidagi mazmundagi 1341 va 1342-bandlar bilan toʻldirilsin: “1341. Filial rahbari quyidagi talablarga muvofiq boʻlishi lozim: moliya-iqtisod yoʻnalishida oliy maʼlumotga ega boʻlishi; bank-moliya sohasida kamida 5 yillik ish tajribasiga, shu jumladan rahbarlik lavozimlarida kamida 2 yillik ish tajribasiga ega boʻlishi; iqtisodiyot sohasidagi, boshqaruv tartibiga qarshi jinoyatlar yoxud jinoiy faoliyatdan olingan daromadlarni legallashtirish, terrorizmni va ommaviy qirgʻin qurollarini tarqatishni moliyalashtirish bilan bogʻliq jinoyatlar uchun tugallanmagan yoki olib tashlanmagan sudlanganlikka ega boʻlmasligi; ijro organi aʼzosi, kuzatuv kengashi aʼzosi yoki hal qiluvchi egalikka ega boʻlgan ishtirokchi (aksiyador) sifatida yoxud boshqa usulda oʻzi tomonidan nazorat qilingan yuridik shaxsni harakatlari yoki harakatsizligi oqibatida toʻlovga qobiliyatsizlik va majburiy likvidatsiya holatiga olib kelmagan boʻlishi; bir bankda rahbarlik yoki moddiy javobgarlik bilan bogʻliq lavozimlarda biri ikkinchisiga bevosita boʻysunib yoxud uning nazorati ostida ishlovchi yaqin qarindoshlardan biri boʻlmasligi. 1342. Filial bosh buxgalteri quyidagi talablarga muvofiq boʻlishi lozim: moliya-iqtisod yoʻnalishida oliy maʼlumotga ega boʻlishi; bank-moliya sohasida kamida 5 yillik ish tajribasiga, shu jumladan bankning buxgalteriya hisobi va (yoki) moliyaviy hisobotni tuzish uchun masʼul boʻlgan tarkibiy boʻlinmasida kamida 2 yillik ish tajribasiga ega boʻlishi.”. 31. 135-band quyidagi tahrirda bayon etilsin: “135. Bank filialining joylashgan erini (pochta manzilini) oʻzgartirish toʻgʻrisida qaror qabul qilinganda bank mazkur bandning uchinchi xatboshisida koʻrsatilgan xulosa olingan sanadan eʼtiboran 10 ish kunidan kechiktirmay Markaziy bankka filialning joylashgan eri (pochta manzili) oʻzgarganligi toʻgʻrisida yozma xabarnoma yuboradi. Xabarnomaga quyidagilar ilova qilinadi: bank filialining joylashgan erini (pochta manzilini) oʻzgartirish haqidagi bank kuzatuv kengashining qarori. Bunda qarorda filialning yangi manzili koʻrsatilishi lozim; bank filialining yangi binosi joylashgan erdagi Markaziy bank hududiy bosh boshqarmasining filial binosi, uning muhofaza qilinishi taʼminlanganligi, uskunalar, tashkiliy-texnika vositalari bilan jihozlanganligi va dasturiy taʼminotining Markaziy bank talablariga muvofiqligi toʻgʻrisidagi mazkur Nizomning 4-ilovasiga muvofiq shaklda berilgan xulosasi; filial manzili oʻzgarishining bank omonatchilari va kreditorlariga taʼsiri toʻgʻrisida axborot. Maʼmuriy-hududiy birliklar (viloyatlar, tumanlar, shaharlar), aholi punktlari va ularning tarkibiy qismlari (mahallalar, shohkoʻchalar, koʻchalar) nomining oʻzgarishi natijasida bank filialining pochta manzili oʻzgarganda bank tegishli oʻzgarishlar sodir boʻlgan sanadan eʼtiboran 20 ish kunidan kechiktirmay Markaziy bankka mazkur oʻzgarishlarni tasdiqlovchi hujjatlarni ilova qilgan holda yozma xabarnoma yuboradi.”. 32. 136-bandda: birinchi xatboshi quyidagi tahrirda bayon etilsin: “136. Bank quyidagi hollarda filialining joylashgan erini (pochta manzilini) oʻzgartirishga haqli emas:”; ikkinchi xatboshi chiqarib tashlansin; uchinchi va toʻrtinchi xatboshilar tegishli ravishda ikkinchi va uchinchi xatboshilar deb hisoblansin; ikkinchi xatboshi quyidagi tahrirda bayon etilsin: “bank filialining yangi binosi, uning muhofaza qilinishi taʼminlanganligi, uskunalar, tashkiliy-texnika vositalari bilan jihozlanishi va dasturiy taʼminoti Markaziy bank talablariga nomuvofiq boʻlganda;”. 33. Quyidagi mazmundagi 1361-band bilan toʻldirilsin: “1361. Bank filialining nomi oʻzgarganda bank filial nomini oʻzgartirish toʻgʻrisidagi kuzatuv kengashining qarori qabul qilingan sanadan eʼtiboran 10 ish kunidan kechiktirmay Markaziy bankka ushbu qarorni ilova qilgan holda yozma xabarnoma yuboradi.”. 34. 139-bandda: birinchi xatboshi quyidagi tahrirda bayon etilsin: “139. Filialni tugatish jarayoni yakunlangandan soʻng bank Markaziy bankka quyidagilarni ilova qilgan holda bank filialini tugatganlik toʻgʻrisida yozma xabarnoma yuboradi:”; ikkinchi xatboshi chiqarib tashlansin; uchinchi — oʻninchi xatboshilar tegishli ravishda ikkinchi — toʻqqizinchi xatboshilar deb hisoblansin; ikkinchi xatboshi quyidagi tahrirda bayon etilsin: “filialni tugatish komissiyasini tuzish haqidagi bankning vakolatli boshqaruv organining qarori;”. 35. 143-band quyidagi tahrirda bayon etilsin: “143. Markaziy bank arizani mazkur Nizomning 142-bandida koʻrsatilgan hujjatlar toʻliq hajmda taqdim etilgan kundan boshlab 20 ish kunidan oshmagan muddatda koʻrib chiqadi.”. 36. 156 — 159-bandlar quyidagi tahrirda bayon etilsin: “156. Bank xizmatlari ofislari Markaziy bankni xabardor qilgan holda ochiladi. 157. Bank bank xizmatlari ofisini ochganda hamda mazkur Nizomning 158-bandida koʻrsatilgan talablar va shartlarga rioya etgan taqdirda Markaziy bankka bank xizmatlari ofisini ochganlik toʻgʻrisida mazkur Nizomning 131-ilovasiga muvofiq shaklda yozma xabarnoma yuboradi va unga quyidagi hujjatlarni ilova qiladi: bankning vakolatli boshqaruv organining bank xizmatlari ofisini ochish toʻgʻrisidagi qarori; bank xizmatlari ofisi joylashgan erdagi Markaziy bank hududiy bosh boshqarmasining bank xizmatlari ofisining binosi, uning muhofaza qilinishi taʼminlanganligi, uskunalar, tashkiliy-texnika vositalari bilan jihozlanganligi va dasturiy taʼminotining Markaziy bank talablariga muvofiqligi toʻgʻrisidagi mazkur Nizomning 4-ilovasiga muvofiq shaklda berilgan xulosasi. 158. Bank xizmatlari ofisini ochganlik toʻgʻrisidagi xabarnomani Markaziy bankka yuborish uchun bank quyidagi talablar va shartlarga rioya etishi lozim: bankning barqaror moliyaviy holatga ega boʻlishi; bank xizmatlari ofisining binosi, uning muhofazasi taʼminlanishi, uskunalar, tashkiliy-texnika vositalari va dasturiy taʼminot bilan jihozlanishi Markaziy bank talablariga muvofiq boʻlishi. 159. Bank xizmatlari ofisi tugatilganda bank Markaziy bankka quyidagilarni ilova qilgan holda bank xizmatlari ofisini tugatganlik toʻgʻrisida yozma xabarnoma yuboradi: bank xizmatlari ofisini tugatish toʻgʻrisidagi bankning vakolatli boshqaruv organining qarori; bankning rasmiy veb-saytida yoki boshqa ommaviy axborot vositalarida joylashtirilgan bank xizmatlari ofisining tugatilishi haqidagi eʼlon nusxasi.”. 37. 161 va 162-bandlar quyidagi tahrirda bayon etilsin: “161. Bank xizmatlari ofisining nomi oʻzgarganda bank bank xizmatlari ofisining nomini oʻzgartirish haqidagi bank vakolatli organining qarori qabul qilingan sanadan eʼtiboran 10 ish kunidan kechiktirmay Markaziy bankka ushbu qarorni ilova qilgan holda yozma xabarnoma yuboradi. 162. Bank xizmatlari ofisining joylashgan erini (pochta manzilini) oʻzgartirish toʻgʻrisida qaror qabul qilinganda bank mazkur bandning uchinchi xatboshisida koʻrsatilgan xulosa berilgan sanadan eʼtiboran 10 ish kunidan kechiktirmay Markaziy bankka bank xizmatlari ofisining joylashgan eri (pochta manzili) oʻzgarganligi toʻgʻrisida yozma xabarnoma yuboradi. Xabarnomaga quyidagilar ilova qilinadi: bank xizmatlari ofisining joylashgan erini (pochta manzilini) oʻzgartirish haqidagi bankning vakolatli organining qarori. Bunda qarorda bank xizmatlari ofisining yangi manzili koʻrsatilishi lozim; bank xizmatlari ofisi joylashgan erdagi Markaziy bank hududiy bosh boshqarmasining bank xizmatlari ofisining yangi binosi, uning muhofaza qilinishi taʼminlanganligi, uskunalar, tashkiliy-texnika vositalari bilan jihozlanganligi va dasturiy taʼminotining Markaziy bank talablariga muvofiqligi toʻgʻrisidagi mazkur Nizomning 4-ilovasiga muvofiq shaklda berilgan xulosasi. Maʼmuriy-hududiy birliklar (viloyatlar, tumanlar, shaharlar), aholi punktlari va ularning tarkibiy qismlari (mahallalar, shohkoʻchalar, koʻchalar) nomining oʻzgarishi natijasida bank xizmatlari ofisining pochta manzili oʻzgarganda bank tegishli oʻzgarishlar sodir boʻlgan sanadan eʼtiboran 20 ish kunidan kechiktirmay Markaziy bankka mazkur oʻzgarishlarni tasdiqlovchi hujjatlarni ilova qilgan holda yozma xabarnoma yuboradi.”. 38. 195-band quyidagi tahrirda bayon etilsin: “195. Markaziy bank bankni qayta tashkil etishga doir ruxsatnomani berish toʻgʻrisidagi arizani, mazkur ariza barcha zarur hujjatlar bilan olingan kundan eʼtiboran 20 ish kunidan oshmagan muddatda koʻrib chiqadi. Bankni qayta tashkil etishga doir ruxsatnomani berish toʻgʻrisidagi arizani koʻrib chiqish uchun Markaziy bank tomonidan yigʻim undirilmaydi.”. 39. 2-ilovada: “Pasport maʼlumotlari” degan soʻzlar “Shaxsni tasdiqlovchi hujjat maʼlumotlari” degan soʻzlar bilan almashtirilsin; “Seriya va raqami” degan soʻzlar “Seriyasi (mavjud boʻlsa) va raqami” degan soʻzlar bilan almashtirilsin. 40. 6-ilovaning 1.6-bandi quyidagi tahrirda bayon etilsin: “1.6. Shaxsni tasdiqlovchi hujjat: seriyasi (mavjud boʻlsa) ____ raqami _________ kim tomonidan berilgani __________________________ berilgan sanasi ____________ (bir nechta davlat fuqaroligiga ega boʻlganda, ularning barchasi tomonidan berilgan shaxsni tasdiqlovchi hujjatlarning maʼlumotlarini koʻrsating)”. 41. 11-ilovaning 1.6-bandi quyidagi tahrirda bayon etilsin: “ 1.6. Shaxsni tasdiqlovchi hujjat maʼlumotlari (bir nechta davlat fuqaroligiga ega boʻlganda, ularning barchasi tomonidan berilgan shaxsni tasdiqlovchi hujjatlarning maʼlumotlarini koʻrsating) Seriyasi (mavjud boʻlsa) va raqami Berilgan sana Amal qilish muddati Bergan mamlakat Bergan organ ”. 42. 13-ilova mazkur oʻzgartirish va qoʻshimchalarning 1-ilovasiga muvofiq tahrirda bayon etilsin. 43. Mazkur oʻzgartirish va qoʻshimchalarning 2-ilovasiga muvofiq tahrirda 131-ilova bilan toʻldirilsin.